Prečišćeni tekst Pravilnika o obrascu mjesečne evidencije sa konačnim obračunom rezultata poslovanja za priređivanje igara na sreću putem interneta i dokazu o uplati mjesečne naknade za priređivanje igara na sreću putem interneta obuhvata sljedeće propise:
1. Pravilnik o obrascu mjesečne evidencije sa konačnim obračunom rezultata poslovanja za priređivanje igara na sreću putem interneta i dokazu o uplati mjesečne naknade za priređivanje igara na sreću putem interneta ("Službeni list Crne Gore", br. 027/26 od 02.03.2026),
2. Pravilnik o izmjeni Pravilnika o obrascu mjesečne evidencije sa konačnim obračunom rezultata poslovanja za priređivače igara na sreću putem interneta i dokazu o uplati mjesečne naknade za priređivanje igara na sreću putem interneta ("Službeni list Crne Gore", br. 067/26 od 18.05.2026), u kojima je naznačen njihov dan stupanja na snagu.
PRAVILNIK
O OBRASCU MJESEČNE EVIDENCIJE SA KONAČNIM OBRAČUNOM REZULTATA POSLOVANJA ZA PRIREĐIVANJE IGARA NA SREĆU PUTEM INTERNETA I DOKAZU O UPLATI MJESEČNE NAKNADE ZA PRIREĐIVANJE IGARA NA SREĆU PUTEM INTERNETA
("Službeni list Crne Gore", br. 027/26 od 02.03.2026, 067/26 od 18.05.2026)
Član 1
Ovim pravilnikom propisuje se obrazac mjesečne evidencije sa konačnim obračunom rezultata poslovanja za priređivanje igara na sreću putem interneta i dokaza o uplati mjesečne naknade za priređivanje igara na sreću putem interneta.
Član 2
Mjesečna evidencija sa konačnim obračunom rezultata poslovanja za priređivanje igara na sreću putem interneta prikazuje se prema vrsti igara na sreću koje priređivač priređuje putem interneta, i to za:
   1) kladioničke igre na sreću putem interneta;
   2) igre na sreću u virtuelnim kazinima i na virtuelnim automatima.
Evidencija iz stava 1 ovog člana vodi se na Obrascu 1.
Član 3
Mjesečna evidencija sa konačnim obračunom rezultata poslovanja za priređivanje igara na sreću putem interneta sadrži sljedeće podatke:
   1) naziv i sjedište priređivača;
   2) poreski identifikacioni broj priređivača (PIB);
   3) obračunski period - mjesec i godinu na koje se evidencija odnosi;
   4) redni broj transakcije;
   5) vrstu-igre na sreću;
   6) iznos primljenih uplata;
   7) iznos izvršenih isplata;
   8) osnovicu za obračun varijabilne naknade;
   9) iznos varijabilne naknade;
   10) iznos fiksne naknade;
   11) ime, prezime i potpis odgovornog lica koje je sastavilo obračun;
   12) ime, prezime i potpis odgovornog lica priređivača.
Član 4
Elektronski oblik mjesečne evidencije sa konačnim obračunom rezultata poslovanja za priređivanje igara na sreću putem interneta dostavlja se putem informacionog sistema organa uprave nadležnog za poslove igara na sreću.
Član 5
Sastavni dio mjesečne evidencije sa konačnim obračunom rezultata poslovanja za priređivanje igara na sreću putem interneta čine:
   - mjesečna evidencija iznosa uplata i isplata na evidencionom računu za priređivanje igara na sreću putem interneta,
   - mjesečna evidencija sredstava sa promotivnog na evidencioni račun igrača za priređivanje igara putem interneta.
Evidencije iz stava 1 al. 1 i 2 ovog člana vode se na Obrascu 2 i 3.
Evidencije iz stava 1 al. 1 i 2 ovog člana dostavljaju se uz mjesečnu evidenciju sa konačnim obračunom rezultata poslovanja za priređivanje igara na sreću putem interneta.
Član 6
Mjesečna evidencija iznosa uplata i isplata na evidencionom računu za priređivanje igara na sreću putem interneta sadrži sljedeće podatke:
   1) naziv i sjedište priređivača;
   2) poreski identifikacioni broj priređivača (PIB);
   3) mjesec i godinu na koji se evidencija odnosi;
   4) redni broj transakcije;
   5) naziv kanala uplate (platna institucija i dr.) i način uplate;
   6) iznos primljenih uplata igrača;
   7) način isplate;
   8) iznos izvršenih isplata igračima;
   9) ime, prezime i potpis odgovornog lica koje je sastavio obračun;
   10) ime, prezime i potpis odgovornog lica priređivača.
Član 7
Mjesečna evidencija sredstava prenesenih sa promotivnog računa na evidencioni račun igrača za priređivanje igara na sreću putem interneta sadrži sljedeće podatke:
   1) naziv i sjedište priređivača;
   2) poreski identifikacioni broj priređivača (PIB);
   3) mjesec i godinu na koji se evidencija odnosi;
   4) redni broj transakcije;
   5) iznos sredstava prenesenih sa promotivnog računa na evidencioni račun igrača;
   6) propisanu stopu za obračun varijabilne naknade;
   7) iznos obračunate naknade;
   8) ime, prezime i potpis odgovornog lica koje je sastavilo obračun;
   9) ime, prezime i potpis odgovornog lica priređivača.
Član 8
Dokaz o izvršenoj uplati naknade za priređivanje igara na sreću putem interneta treba da sadrži podatke o:
   1) priređivaču (naziv, sjedište, poreski identifikacioni broj);
   1) iznosu uplate u eurima;
   2) datumu uplate;
   3) periodu na koji se uplata odnosi;
   4) vrsti igara na sreću koje priređivač priređuje putem interneta;
   5) vrsti naknade (fiksna/varijabilna);
   6) podatke o primaocu (naziv i broj računa);
   7) pružaocu platne usluge (naziv),
   8) broju naloga/referenca transakcije.
Dokaz, iz stava 1 ovog člana dostavlja se posebno za svaku vrstu igara na sreću koje se priređuju putem interneta, posebno za fiksni i za varijabilni dio naknade.
Član 9
Dokazom o uplati naknade, smatra se:
   1) uplatnica, odnosno nalog za plaćanje;
   2) potvrda o izvršenoj transakciji iz sistema elektronskog bankarstva;
   3) izvod iz banke;
   4) ovjeren nalog za prenos sa datumom ili drugi verodostojan dokument iz kojeg se nesumnjivo može utvrditi da je uplata izvršena na propisani račun.
Član 10
Danom stupanja na snagu ovog pravilnika prestaje da važi Pravilnik o obrascu mjesečne evidencije rezultata poslovanja za priređivanje igara na sreću putem interneta ("Službeni list CG", br. 11/24 i 106/24).
Član 11
Obrasci 1, 2 i 3 čine sastavni dio ovog pravilnika.
Član 12
Ovaj pravilnik stupa na snagu osmog dana od dana objavljivanja u "Službenom listu Crne Gore".